*27.08.20 – Pressemelding*

# Nærkontaktar ikkje smitta

## – Vi har no testa nærkontaktane til den smitta barnehagetilsette på Leiknes FUS barnehage. Alle prøvane er negative for koronasmitte, seier assisterande kommuneoverlege Kjetil Lorentsen.

Han minner om at sjølv ved negativ koronatest, skal nærkontaktane til den smitta sitje ti dagar i karantene.

– Vi veit ikkje korleis vedkommande har blitt smitta. Alle kan vere ei smittekjelde. Derfor er det utruleg viktig at alle er gode på handhygiene, held ein meter avstand og held seg heime om dei er sjuke. Her har den barnehagetilsette og barnehagen handtert situasjonen på ein svært god måte, seier Lorentsen, som er glad for at vi har klart å avgrense utbrotet.